Judecătorii tulceni l-au condamnat la 6 luni de închisoare cu executare pe un bărbat care, a ucis un câine cu lovituri repetate de cuţit, deşi animalul nu prezenta nicio ameninţare, fiind legat în lanţ şi aflându-se într-un padoc, potrivit radioconstanta.ro.

Magistraţii au considerat fapta bărbatului cu atât mai revoltătoare, cu cât individul nu a manifestat nici o umbră de regret, ba din contră intenţia sa a fost clară de a ucide patrupedul.

În plus, bărbatul nu este la primul conflict cu legea penală, având manifestări violente şi în familie.

Din aceste considerente, dar şi pentru a preveni comiterea altor fapte grave, judecătorul a decis să-i aplice bărbatului pedeapsa închisorii, în regim de detenţie.

Sentinţa nu este definitivă.